Publication: Magyar Közlöny
Issue: MK-2001-16 (Year: 2001, Number: 16)
Era: 1990-2004
Section: források légszennyezési bírságát 2001. évre a levegő tisztaságának védelméről szóló 21/1986. (VI. 2.) MT rendelet
Paragraph Index: 509

(2) A légszennyező pontforrás üzemeltetője köteles mérésekkel igazolni, hogy a rendeletben, más jogszabályban vagy hatósági határozatban megállapított kibocsátási határértékek legkésőbb a 25. § (4) bekezdés szerinti átmeneti időszak leteltével teljesülnek. Amennyiben a kibocsátási határértékek nem teljesülnek, a környezetvédelmi hatóság köteles felszólítani az üzemeltetőt, hogy határérték feletti kibocsátását legkésőbb a határidő lejártát követő egy éven belül szüntesse meg. Az átmeneti időszakot követő időszakra a bírságot a 6. számú melléklet 2005—2007. közötti időszakra vonatkozó bírságtényező 10-szeresének figyelembevételével kell megállapítani. Amennyiben mérések azt igazolják, hogy a kibocsátási határértékek továbbra sem teljesülnek, a környezetvédelmi hatóság az átmeneti időszak lejártát követő egy év után köteles a légszennyező forrás működését megtiltani.

Source: https://magyarkozlony.hu/hivatalos-lapok/723ea43881daef5b19c648db8641a53e2316dc34/dokumentumok/1f0249815ea420255c90a61ba09ac33c68368967/letoltes